b'\n_START_ARTICLE_\nVeliki vojvoda Henri Luksembur\xc5\xa1ki\n_START_SECTION_\nOtro\xc5\xa1tvo\n_START_PARAGRAPH_\nPrinc Henri se je rodil 16. aprila 1955 v gradu Betzdorf v Luksemburgu, kot drugi sin princa Jeana, naslednika velikega vojvode Luksembur\xc5\xa1kega in princese Jos\xc3\xa9phine-Charlotte Belgijske. Njegov o\xc4\x8de je bil najstarej\xc5\xa1i sin velike vojvodinje Charlotte Luksembur\xc5\xa1ke in njenega mo\xc5\xbea princa Felixa Burbonskega-Parmskega. Henrijeva mati je bila edina h\xc4\x8di kralja Leopolda III. Belgijskega in njegove prve \xc5\xbeene Astrid \xc5\xa0vedske. Prin\xc4\x8deva botra sta Albert II. Belgijski (njegov stric po materini strani) in princesa Marie Gabriele, grofica Holsteina-Ledreborga (njegova teta po o\xc4\x8detovi strani)._NEWLINE_Henri ima \xc5\xa1tiri sorojence: grofico Marijo Astrid Avstrijsko (rojeno leta 1954), princa Jeana Luksembur\xc5\xa1kega (rojenega leta 1957), princeso Margareto Lihten\xc5\xa1tajnsko (rojeno leta 1957) in princa Guillauma Luksembur\xc5\xa1kega (rojenega leta 1963)._NEWLINE_12 novembra 1964, ko je bil Henri star devet let, je njegova babica zapustila polo\xc5\xbeaj velike vojvodinje in ga prepustila svojemu sinu, kar je Henrija naredilo za naslednika svojega o\xc4\x8deta. Kot najstarej\xc5\xa1i sin velikega vojvode, je prevzel naziv naslednika velikega vojvode.\n_START_SECTION_\nIzobrazba\n_START_PARAGRAPH_\nHenri se je izobra\xc5\xbeeval v Luksemburgu in v Franciji. \xc5\xa0tudiral je politi\xc4\x8dno znanost na univerzi v \xc5\xbdenevi in na in\xc5\xa1titutu za mednarodne \xc5\xa1tudije. Diplomiral je leta 1980.'